**Hackney** (izgovor: [Hekni]) službeno engleski *London Borough of Hackney* , je jedan od 14 borougha *Unutrašnjeg Londona* (Inner London) metropolitanske grofovije Greater London u kom živi 269,009 stanovnika.

Geografske karakteristike
-------------------------

Hackney leži sjeverno od Londonskog Citya i Tower Hamletsa, a istočna granica mu je rijeka Lea, po terenu koji je nekad pripadao historijskoj Grofoviji Middlesex.

U okviru njegovih granica leže kvartovi, nekadašnja sela (od sjevera prema jugu); Stoke Newington, Upper Clapton, Lea Bridge, Lower Clapton, Dalston, Homerton, Hackney Wick, Hackney, Kingsland, Haggerston, Hoxton i Shoreditch.

Shoreditch koji se nalazi pored Londonskog Citya, ima trgovačko - industrijski karakter, dok ostatak Hackneya uglavnom ima rezidencijalni sa nešto džepova industrije, naročito duž rijeke Lea.

Historija
---------

Borough Hackney osnovan je 1965. spajanjem dotadašnjih Metropolitanskih borougha Shoreditch, Hackney i Stoke Newington.

Stoke Newington je bio mjesto paleolitskog naselja, koje je kasnije postalo Saksonsko. Ostatci rimskog naselja iskopani su u 18. vijeka kod Močvara Hackney, na istoku borougha, području gdje se danas nalaze tereni za nogomet i kriket. Shoreditch je dobio ime po jarku koji je ležao nedaleko od londonskih bedema kao dio srednjovjekovne odbrane grada. Hoxton je dokumentiran u Domesday Booku 1086. kao mjesto povezano sa kanonicima londonske Katedrale sv. Pavla.

Prvi elizabetijanski teatar nalazio se Shoreditchu od 1576. do 1598. tad je zgrada rastavljena, a materijal prebačen preko Temze u Southwark (Bankside), gdje je iskorišten za gradnju Teatra Globe. Od 16. vijeka nadalje po Hackneyu je podignuto dosta dvoraca, a kasnije po Stoke Newingtonu. U to vrijeme po Hackneyu je bilo dosta zanatlija koji su izrađivali namještaj, danas se uspomena na njih čuva u Muzeju Geffrye u cehovskoj zgradi iz 1715.

Pisac Daniel Defoe živio je u nekonformističkoj zajednici u Stoke Newingtonu i školovao se u Newington Greenu u školi koju je pohađao i Edgar Allan Poe od 1817. do 1820.

Kako Hackney ima većinom stare kuće, a East End se računa u staromodni predio Londona, to je kao i blizina londonskog centra prvuklo brojne imigrante da se upravo u njemu nasele.

Etničke manjine čine više od 1 / 3 stanovništva borougha, naročito puno ima doseljenika sa Kariba. Stamford Hill je značajan centar ortodoksnih Židova.

Znamenitosti
------------

Od značajnih građevina Hackney ima Carski teatar (to je zapravo bilo kino) iz 1901. i zgradu od crvene cigle Sutton, podignutu početkom 16. vijeka.

Muzej Hackney ima eksponate iz lokalne historije.

Velik dio Hackneya čine javni parkovi i zelene površine od Močvara Hackney, Hackney Downsa, parkova; Clissold i Springfield do poljana London i Millfields.

Pobratimski gradovi
-------------------

* Barbados Bridgetown, Barbados
* Francuska Suresnes, Francuska
* Njemačka Göttingen, Njemačka
* Grčka St. George's, Grenada
* Izrael Haifa, Izrael
* Rusija Presnenski rajon, Rusija
* Norveška Oslo, Norveška
* Sjedinjene Američke Države Austin, Sjedinjene Američke Države

Izvori
------

1. 1 2 3 4  „United Kingdom: Greater London" (engleski). City population. Pristupljeno 26. 01. 2017.
2. 1 2 3 4 5 6 7 8 9 10 11 12 13 14 15  „*Hackney*" (engleski). Encyclopædia Britannica. Pristupljeno 26. 01. 2017.

Vanjske veze
------------

***Hackney*** na Wikimedijinoj ostavi

* Hackney Council (`en`)

| * p
* r
* u
Okruzi Greater Londona |
| --- |
| 
Barking and Dagenham  •
Barnet  •
Bexley  •
Brent  •
Bromley  •
Camden  •
City of Westminster  •
Croydon  •
Ealing  •
Enfield  •
Greenwich  •
Hackney  •
Hammersmith and Fulham  •
Haringey  •
Harrow  •
Havering  •
Hillingdon  •
Hounslow  •
Islington  •
Kensington and Chelsea  •
Kingston upon Thames  •
Lambeth  •
Lewisham  •
City of London  •
Merton  •
Newham  •
Redbridge  •
Richmond upon Thames  •
Southwark  •
Sutton  •
Tower Hamlets  •
Waltham Forest  •
Wandsworth
 |